林輝

林輝係香港社會運動者，時事評論員林輝亦係民主黨觀塘區議會啟業選區議員歐玉霞嘅社區主任，2007年1月24號歐玉霞得47歲就因癌死咗，歐玉霞嘅議席空缺喺同年5月20號進行補選，之後青年民建聯成員施能熊贏咗補選。

林輝有份組織同參加好多社會運動，包括保衛天星碼頭、皇后碼頭、反高鐵、反政改等等，而參與過嘅團體包括有香港獨立媒體、八十後反高鐵青年等等。佢同陳景輝成日俾人叫做「美點雙輝」。

早年生活 
林輝父母都係印尼華僑，喺中國大陸讀書同埋經歷過文革。之後林輝父母移民嚟香港定居，期間喺觀塘基督教聯合醫院生咗林輝。之後搬到公共屋邨樂華邨住。

林輝長大後拎到香港嶺南大學社會科學學士、香港中文大學社會工作碩士。喺嶺南大學嗰陣，佢曾做過社會科學系會執委會嘅外務副會長、評議會主席同埋學生會代表會修章委員會主席，重同時發起反對喺嶺南大學好近嘅地方起私人住宅嘅「藍色行動」。重有，佢亦有參與反戰集會、七一遊行等社會運動。

出現過嘅媒體
《經濟日報》〈新銳新論〉專欄作者、副刊〈香格里拉〉專欄作者
《陽光時務周刊》〈人文地理〉專欄作者
《am730》〈吹脹80後〉專欄作者
《明報》評論版專欄作者、世紀版〈香格里拉〉專欄作者
《新Monday》〈港保育〉專欄作者
《NOW TV》《時事全方位》主持
香港電台電台節目《第四代自爆》、《輕輕鬆鬆自由Phone》節目主持
香港電台電視節目《做個健康快活人》、《香港故事》節目主持
香港數碼廣播有限公司大晒台《八十後今晚起義》、《網絡起義》、《八十後今晚打老虎》節目主持

連出去
 香格里拉
 林輝的競選網誌

香港建制派人士
香港專欄作家
輝